[bookmark: _Hlk130989596]3.pielikums 
apspriedes dokumentācijai 
Nr.RVP 2026/56_AP

IEPIRKUMA LĪGUMS (PROJEKTS)
Par __________

Pasūtītāja līguma Nr. __________
Piegādātāja līguma Nr. _________

Rēzeknē,  						
(datums)

[bookmark: _Hlk512263657]__________, reģistrācijas Nr. __________, juridiskā adrese: __________, tās __________ personā, kur_ rīkojas saskaņā ar __________, turpmāk tekstā – Pasūtītājs, no vienas puses, un

[bookmark: _Hlk167779953]__________, reģistrācijas Nr. __________, juridiskā adrese: __________, tās __________ personā, kur_ rīkojas saskaņā ar __________, turpmāk tekstā – Piegādātājs,  no otras puses, kas abi kopā un/vai katrs atsevišķi attiecīgi turpmāk tekstā – Puse/Puses, 

brīvas gribas vadīti bez maldības, viltus un spaidiem, pamatojoties uz Rēzeknes valstspilsētas pašvaldības veiktā iepirkuma “__________” (iepirkuma identifikācijas Nr. RVP 2026/56) __.daļas “_________”, turpmāk  tekstā – Iepirkums, rezultātiem un Piegādātāja Iepirkumā iesniegto piedāvājumu, turpmāk tekstā – Piedāvājums, noslēdz šāda satura līgumu, turpmāk tekstā – Līgums:

1. LĪGUMA PRIEKŠMETS

1.1. [bookmark: _Hlk167705836][bookmark: _Hlk526945841]Pasūtītājs pērk, bet Piegādātājs saskaņā ar tā Piedāvājumu apņemas pārdot un piegādāt sadzīves elektropreces, turpmāk tekstā – Preces, saskaņā ar Līguma noteikumiem un tā pielikumiem. Ja Preces specifikācija to paredz, tad Piegādātājs nodrošina arī tās montāžu, pieslēgšanu un citus ar Līguma izpildi saistītus darbus.
1.2. Prece pāriet Pasūtītāja valdījumā ar brīdi, kad Puses vai to pārstāvji ir parakstījuši Preces nodošanas-pieņemšanas aktu/ preču pavadzīmi, bet Pasūtītāja īpašumā ar dienu, kad Pasūtītājs ir samaksājis Piegādātājam par Preču piegādi Līgumā noteiktajā kārtībā un termiņā. Atbildība par Preces saglabāšanu pāriet Pasūtītājam brīdī, kad Puses vai to pārstāvji ir parakstījuši Preces nodošanas-pieņemšanas aktu/ preču pavadzīmi.

2. LĪGUMA SUMMA UN NORĒĶINU KĀRTĪBA

2.1. [bookmark: _Hlk167706632]Līguma summa, bez iekļauta Pievienotās vērtības nodokļa, turpmāk tekstā – PVN, ir _____ EUR  (___ euro, ___ centi), turpmāk tekstā – Līgumcena.
2.2. Pievienotās vērtības nodoklis tiek maksāts atbilstoši Latvijas Republikas normatīvo aktu noteikumiem, kas ir spēkā uz maksājuma veikšanas brīdi.
2.3. Līgumā 1.pielikumā norādītie Preču apjomi un kopējā Līguma summa ir uzskatāmi par Pasūtītāja maksimāli plānotajiem (orientējošiem). Pasūtītājam (un Līgumā minētajai Pasūtītāja struktūrvienībai) nav pienākuma Līguma darbības laikā pasūtīt un iegādāties Preces par visu maksimālo Līguma summu vai pilnā norādītajā apjomā. (attiecībā uz 3. daļu RPAC, 9.daļu SD)
2.4. Piegādātājs apliecina, ka Līgumcenā iekļautas visas izmaksas, kas rodas pārdodot, piegādājot, uzstādot, pieslēdzot Preces un apmācot iestāžu personālu un citas ar to nepārprotami saistītas izmaksas. (ja uz Preci attiecināms)
2.5. [bookmark: _Hlk167707636]Piegādātājs iesniedz/ nosūta Pasūtītājam / Pasūtītāja struktūrvienībai atbilstoši normatīvo aktu prasībām sagatavoto rēķinu uz oficiālo e-adresi _________. Puses vienojas, ka papildu tiks sagatavots un iesniegts Preču pārdošanas/ piegādes attaisnojuma dokuments – Preču nodošanas- pieņemšanas akts/ preču pavadzīme. 
2.6. [bookmark: _Hlk167708333]Piegādātājs, sagatavojot Preču nodošanas-pieņemšanas aktu/ preču pavadzīmi, tajā norāda Iepirkuma nosaukumu, Iepirkuma identifikācijas Nr., Līguma numuru, Pasūtītāja struktūrvienības nosaukumu (ja attiecināms), Preču piegādes adresi, datumu, Preču nosaukumus, daudzumu, cenu un citus nepieciešamos rekvizītus.
2.7. [bookmark: _Hlk167708378]Līguma 2.6. punktā noteikto prasību neievērošanas gadījumā Pasūtītājs ir tiesīgs neapmaksāt rēķinu līdz minēto prasību izpildei, līdz ar ko Pasūtītājam nevar tikt piemēroti šī Līguma 7.4. punkta noteikumi.
2.8. [bookmark: _Hlk130991745]Pasūtītājs apņemas samaksāt Piegādātājam par Precēm 30 (trīsdesmit) dienu laikā, skaitot no dienas, kad Puses vai to pilnvaroti pārstāvji ir parakstījuši Preču nodošanas–pieņemšanas aktu/ preču pavadzīmi. Samaksa tiek veikta saskaņā ar parakstīto aktu un Piegādātāja norādīto bankas kontu.
2.9. [bookmark: _Hlk167708058]Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
2.10. Pasūtītājs veic samaksu Piegādātājam tikai par kvalitatīvām Precēm.

3. LĪGUMA IZPILDES TERMIŅŠ UN VIETA

3.1. Līgums stājas spēkā ar tā abpusējas parakstīšanas brīdi un ir spēkā līdz 5 (pieciem) mēnešiem vai līdz Līguma summas izlietošanai un Pušu savstarpējo saistību pilnīgai izpildei, atkarībā no tā, kurš no termiņiem iestājas pirmais. (attiecībā uz 9. daļu SD)
Līgums stājas spēkā ar tā Pušu abpusējas parakstīšanas dienu un ir spēkā līdz Līguma summas izlietošanai un Pušu savstarpējo saistību pilnīgai izpildei, atkarībā no tā, kurš no termiņiem iestājas pirmais.
3.2. [bookmark: _Hlk167705247]Piegādātājs apņemas veikt visu tehniskajā piedāvājumā norādīto Preču piegādi (pēc vajadzības montāžu un uzstādīšanu) __________ laikā no Līguma noslēgšanas dienas/ Pasūtītāja pieteikuma saņemšanas dienas.
3.3. [bookmark: _Hlk141777971]Līguma izpildes vieta ir Rēzeknes valstspilsēta 

4. PREČU PIEGĀDES - SAŅEMŠANAS KĀRTĪBA

4.1. Lai nodrošinātu Līguma izpildi, Puses nosaka pārstāvjus, kuru pienākums ir koordinēt Līguma izpildi, nodrošināt savlaicīgu informācijas apmaiņu, uzraudzīt piegādes veikšanas termiņu ievērošanu, pārbaudīt piegādāto Preču atbilstību pasūtījumam un Preču nodošanas–pieņemšanas aktam/ preču pavadzīmei un parakstīt Preču nodošanas–pieņemšanas aktu/ preču pavadzīmi: 
4.1.1. no Pasūtītāja puses: _________ 
4.1.2. no Piegādātāja puses: _________
4.2. [bookmark: _Hlk167705290]Pasūtītājs veic Preču pasūtīšanu nosūtot pieteikumu uz Piegādātāja e-pastu: __________ 
4.3. Piegādāto Preci Piegādātājs nodod Pasūtītājam ar Preču nodošanas–pieņemšanas aktu/ preču pavadzīmi, kuru paraksta Puses vai to pārstāvji. Preču nodošanas-pieņemšanas aktā/ preču pavadzīmē jānorāda Līguma 2.6. punktā minētā informācija.
4.4. Pasūtītājs pieņem Preci Piegādātāja pārstāvja klātbūtnē. Pasūtītājam, pieņemot Preci, ir jāpārbauda tā skaits, kvalitāte un atbilstība Līgumam, t.sk. tā pielikumiem.
4.5. Saņemot pasūtījumu, Pasūtītāja pilnvarotā persona pārbauda piegādāto Preču atbilstību pasūtījumam un Preču nodošanas–pieņemšanas aktam/ preču pavadzīmei un paraksta Preču nodošanas–pieņemšanas aktu/ preču pavadzīmi. 
4.6. Preču rēķins un Preču nodošanas–pieņemšanas akts/ preču pavadzīme tiek izrakstīts katrai Pasūtītāja iestādei atsevišķi. (ja attiecināms)
4.7. Ja Pasūtītājs kāda iemesla dēļ atsakās parakstīt Preču nodošanas–pieņemšanas aktu/ preču pavadzīmi, tā pienākums ir rakstiski informēt Piegādātāju par atteikuma iemesliem 3 (trīs) darba dienu laikā no preces Preču nodošanas–pieņemšanas akta/ preču pavadzīmes saņemšanas dienas.
4.8. Ja Preces nodošanas – pieņemšanas laikā tiek konstatēts, ka piegādātā Prece ir neatbilstoša Tehniskajā piedāvājumā noteiktajam un/ vai ir bojāta, Piegādātājs apņemas veikt neatbilstošas un/ vai nekvalitatīvas Preces apmaiņu 1 (vienas) nedēļas laikā no Preču piegādes dienas, ja Pasūtītājs uzreiz ir konstatējis šajā punktā minētās Preču nepilnības un atteicies parakstīt Preču nodošanas–pieņemšanas aktu/ preču pavadzīmi vai no Pasūtītāja rakstiski noformētā paziņojuma par preču pieņemšanas-nodošanas akta neparakstīšanas iemesliem, ja iemesls bijis neatbilstoša un/ vai nekvalitatīva piegādātā Prece. 
4.9. Piegādātājs, piegādājot Pasūtītājam Preci, veic Preces pārbaudi, ja nepieciešams vai pēc pieprasījuma veic Pasūtītāja personāla apmācību katrā Preces piegādes iestādē atsevišķi, kā arī pēc vajadzības veic uzstādīšanu un pieslēgšanu.
4.10. Puses var grozīt Līguma 4.1. punktā norādīto pārstāvju sarakstu ar citiem Pušu pārstāvjiem, par ko Puses savlaicīgi informē viena otru.

5. GARANTIJAS

5.1. [bookmark: _Hlk141794749]Piegādātājs nodrošina Preces garantiju saskaņā ar Līguma 1. pielikumā  
“Tehniskā specifikācija/ Tehniskais – finanšu piedāvājums” Piegādātāja piedāvāto Preces garantijas periodu no Preču nodošanas–pieņemšanas akta/ preču pavadzīmes abpusējas parakstīšanas dienas. 
5.2. Piegādātājs garantē, ka Prece atbilst Latvijas Republikā spēkā esošajiem ekspluatācijas un kvalitātes standartiem. 
5.3. Ja garantijas termiņā Pasūtītājs konstatē trūkumus vai defektus, kurus nebija iespējams konstatēt Preces nodošanas – pieņemšanas brīdī, vai rodas cita veida iebildumi par Preces kvalitāti, tad Pasūtītājam ir tiesības prasīt, lai Piegādātājs novērstu konstatētos trūkumus un defektus. 
5.4. Par Līguma 5.3. punktā minētiem trūkumiem un defektiem Pasūtītājs informē Piegādātāju un sastāda aktu.
5.5. Piegādātājs apņemas 24 (divdesmit četru) stundu (darba laikā) laikā nodrošināt sava speciālista ierašanos pie Pasūtītāja bojājumu novēršanai, bet, ja šos bojājumus nav iespējams novērst uz vietas, tad Piegādātājs nodrošina šo Preču nogādi uz iekārtu apkopes un remonta servisu un to piegādi atpakaļ, apmaksājot radušos piegādes izdevumus. Piegādātājam ir pienākums garantijas termiņa ietvaros novērst preces defektus ne vēlāk kā 20 (divdesmit) darba dienu laikā no Pasūtītāja pieteikuma saņemšanas.
5.6. Gadījumā, ja akts par Līguma 5.3. punktā minētajiem trūkumiem un defektiem tiek sastādīts divas vai vairāk reizes, tad Piegādātājam ir pienākums pēc Pasūtītāja pieprasījuma 30 (trīsdesmit) kalendāro dienu laikā nomainīt nekvalitatīvo Preci uz jaunu Preci.
5.7. Bojājumu novēršanas laikā Piegādātāja ir jānodrošina Pasūtītāja speciālistu informēšana par problēmas risināšanas gaitu un sasniegtajiem rezultātiem. 
5.8. Pasūtītājs ir tiesīgs pieteikt pretenzijas par  piegādātās Preces kvalitāti līdz 10 (desmit) darba dienu laikā no Preces saņemšanas dienas, ja tās netika vai nebija iespējams konstatēt veicot Preces apskati tās pieņemšanas laikā. Šādā gadījumā Pasūtītāja atbildīgā/-ās persona/-as sastāda aktu, par atklātajiem defektiem vai iztrūkumiem Preces komplektācijā, kas ir paredzēta no Preces ražotāja, un nosūta to Piegādātājam.
5.9. Piegādātājam saņemot Līguma 5.8. punktā minēto Pasūtītāja aktu par Precei atklātajiem defektiem vai iztrūkumiem ne vēlāk kā 3 (trīs) darba dienu laikā sniedz Pasūtītājam rakstveida atbildi norādot saprātīgu termiņu, kas nevar pārsniegt 2 (divas) nedēļas, Preces trūkumu novēršanai vai nekavējoties, bet ne vēlāk kā 1 (vienas) nedēļas laikā veikt Preces nomaiņu pret citu Preci.

6. PUŠU PIENĀKUMI UN TIESĪBAS

6.1. Piegādātājs apņemas:
6.1.1. Nodrošināt, ka līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
6.1.2. Veikt savlaicīgu preču piegādi saskaņā ar Līguma noteikumiem.
6.1.3. Piegādāt Preces pienācīgā kvalitātē, apmainot bojātās un neatbilstošās Preces uz sava rēķina Līgumā noteiktā termiņā. 
6.1.4. Kopā ar Preci piegādāt tās lietošanas un uzstādīšanas/montāžas instrukciju latviešu valodā, kopā ar atbilstošiem Eiropas Savienībā izdotiem sertifikātiem/ atbilstības deklarācijām (CE marķējums) un pārtikas aprites uzraudzības normatīvo aktu prasībām. (ja uz Precēm attiecināms).
6.1.5. Uzņemties atbildību par Pasūtītājam vai trešajām personām nodarīto kaitējumu, kas tiem radušies sakarā ar Preču kvalitātes trūkumu.
6.1.6. Par saviem līdzekļiem nodrošināt visu normatīvajos aktos noteikto darba drošības, ugunsdrošības un vides aizsardzības prasību un noteikumu ievērošanu savā darbībā atrodoties Pasūtītāja telpās un teritorijā. Piegādātājs atbild par notikušajiem nelaimes gadījumiem, mantas bojājumiem un kaitējumu videi, kas radušies augstākminēto noteikumu un prasību neievērošanas rezultātā.
6.1.7. Atkarībā no Preces specifikācijas, veikt Preces montāžu un pieslēgšanu.
6.1.8. Nozīmēt kontaktpersonu pasūtījumu pieņemšanai un saskaņošanai.
6.1.9. Pēc Pasūtītāja pieprasījuma iesniegt dokumentus par preces izcelsmi.
6.1.10. Veikt citus Līgumā noteiktos pienākumus.
6.2. Piegādātājam ir tiesības:
6.2.1. Pieprasīt un saņemt dokumentus un informāciju, kas nepieciešami Līguma noteikumu izpildes nodrošināšanai.
6.2.2. Saņemt samaksu Līgumā noteiktajā kartībā Līguma un tā pielikumu prasībām atbilstošu un kvalitatīvu  Preču piegādi.
6.2.3. Citas Līgumā noteiktās tiesības.
6.3. Pasūtītājs apņemas:
6.3.1. Nodrošināt pārstāvi Preču pieņemšanai, pārbaudot to kvalitāti un daudzumu, kā arī attiecīgo dokumentu parakstīšanai;
6.3.2. Savlaicīgi veikt samaksu par piegādātajām Precēm saskaņā ar Līguma noteikumiem.
6.3.3. Nodrošināt Piegādātāja piekļuvi Preces uzstādīšanas vietai, ja uzstādīšana ir paredzēta.
6.3.4. Veikt samaksu par Piegādātāja Līguma un tā pielikumu noteiktumiem atbilstoši  kvalitatīvi piegādātajām Precēm.
6.3.5. Veikt citus Līgumā noteiktus pienākumus.
6.4. Pasūtītājam ir tiesības:
6.4.1. Nepieņemt Preci un neapmaksāt to, ja piegādātā Prece ir nekvalitatīva un/vai Prece piegādāta mazākajā daudzumā par Preču nodošanas–pieņemšanas aktā/ preču pavadzīmē norādīto daudzumu.
6.4.2. Iegādāties Preces Pasūtītājam nepieciešamajā daudzumā, paturot tiesības neizmantot visu sākotnējo nolīgto Preču apjomu un Līgumcenu.
6.4.3. Jebkurā Līguma izpildes posmā pārliecināties par Līguma izpildē izmantoto preču izcelsmes valsti;
6.4.4. Jebkurā Līguma izpildes posmā pieprasīt Piegādātājam iesniegt dokumentus par preces izcelsmi
6.4.5. Citas Līgumā noteiktās tiesības.

7. SODA SANKCIJAS

7.1. Puses viena pret otru ir materiāli atbildīgas par Līgumā noteikto saistību neizpildi, kā arī par otrai Pusei radītiem tiešiem zaudējumiem atbilstoši Līguma noteikumiem un Latvijas Republikā spēkā esošajiem normatīvajiem aktiem.
7.2. Ja Piegādātājs nepiegādā Preci līguma 3.2. punktā paredzētajā termiņā, Pasūtītājs ir tiesīgs piemērot Piegādātājam līgumsodu 1% (viena procenta) apmērā no par katru nokavējuma dienu (pasūtījuma), bet ne vairāk kā 10 % (desmit procentu) apmērā no pasūtījuma Preču kopējās vērtības.
7.3. Ja Piegādātājs nenodrošina vai neievēro Līguma 5. nodaļā noteiktos preces garantijas nosacījumus, tai skaitā neievēro nekvalitatīvas Preces nomaiņas vai trūkumu novēršanas termiņus saskaņā ar Līguma 5.9. punktu  vai citus Līguma 5. nodaļa noteiktos termiņus, Pasūtītājs ir tiesīgs piemērot Piegādātājam Līgumsodu 1% (viena procenta) apmērā, par katru termiņa nokavējuma dienu, bet ne vairāk kā 10% (desmit procenti) no Līgumcenas.
7.4. Ja Pasūtītājs kavē maksājumus ilgāk par 20 (divdesmit) kalendārajām dienām no Līguma 2.8. punktā norādītā termiņa, Piegādātājs ir tiesīgs piemērot Pasūtītājam līgumsodu 1% (viena procenta) apmērā par katru kavēto dienu, bet ne vairāk kā 10% (desmit procentu) apmērā no neapmaksātās rēķina summas.
7.5. Ja Piegādātājs nevar nodrošināt Preču apkopes un remonta servisa pakalpojumus, Pasūtītājs ir tiesīgs piemērot Piegādātājam līgumsodu līdz 5% (pieciem procentiem) no kopējās no Līgumcenas par katru gadījumu, bet kopumā ne vairāk kā 10% (desmit procenti) no Līgumcenas.
7.6. Ja Piegādātājs neveic Preču uzstādīšanu vai veic to nekvalitatīvi, Pasūtītājs ir tiesīgs piemērot Piegādātājam līgumsodu 50,00 EUR (piecdesmit euro un 00 centi) apmērā par katru gadījumu, bet nepārsniedzot 10% (desmit procentus) no Līgumcenas. (ja uz Preci attiecināms)
7.7. Apjoma vai Līguma summas neapgūšana pilnā apmērā nevar būt par pamatu Preču vienības cenu paaugstināšanai, kā arī Izpildītājam nav tiesību pieprasīt no Pasūtītāja jebkādu kompensāciju, zaudējumu atlīdzību vai līgumsodu par to, ka kāda no iestādēm nav veikusi pasūtījumus par visu tai sākotnēji plānoto apjomu/summu. (attiecībā uz 3. daļu RPAC, 9. daļu SD)
7.8. Gadījumā, ja Piegādātājs Līguma izpildē ietver Krievijas Federācijas un/vai Baltkrievijas Republikas izcelsmes preces, Pasūtītājam ir tiesības piemērot Piegādātājam līgumsodu 0,1 % apmērā par katru konstatēto gadījumu, nepārsniedzot 10 % no Līgumcenas.
7.9. Gadījumā, ja Piegādātājs neiesniedz preču izcelsmes dokumentus, kurus Piegādātājs pieprasījis saskaņā ar Līguma 3.2.5. punkta noteikumiem, Piegādātājam ir tiesības piemērot Piegādātājam līgumsodu 0,1 % apmērā par katru konstatēto gadījumu, nepārsniedzot 10 % no Līgumcenas.
7.10. Gadījumā, ja Piegādātājs ir sniedzis nepatiesu informāciju par preču izcelsmi, Pasūtītājam ir tiesības piemērot Izpildītājam līgumsodu 0,1 % apmērā par katru konstatēto gadījumu, nepārsniedzot 10 % no Līgumcenas.
7.11. Pasūtītājs ir tiesīgs ieturēt Piegādātajam piemērotā līgumsoda summu no Piegādātājam samaksājamās summas.
7.12. Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma.
7.13. Zaudējumu atlīdzināšana neatbrīvo Puses no Līgumā noteikto saistību izpildes. Līgumsoda samaksa netiek ieskaitīta zaudējumu summas aprēķinā.

8. LĪGUMA GROZĪŠANAS KĀRTĪBA

8.1. Puses var veikt būtiskus vai nebūtiskus grozījumus Līgumā Publisko iepirkumu likuma 61. panta noteiktajā kārtībā un apmērā.
8.2. Jebkuri Līguma satura grozījumi, papildus vienošanās un pielikumi kļūst par Līguma neatņemamu sastāvdaļu un stājas spēkā tikai tad, kad tie ir noformēti rakstveidā un tos saskaņā ar Līgumu ir parakstījuši abu Pušu pārstāvji.
8.3. Būtiski iepirkuma līguma grozījumi var paredzēt:
8.3.1. Preču apjoma samazināšanu, nosakot, ka Preču piegāde nav jāveic sākotnēji noteiktajā apjomā; (attiecībā uz 9. daļu SD)
8.3.2. Piegādes (Līgumcenas) apjomu palielināšanu līdz 15% (piecpadsmit procentiem) no sākotnēji nolīgtā apjoma, ja apjomus objektīvu iemeslu dēļ nebija iespējams precīzi noteikt, par pamatu tiks ņemtas Piegādātāja Piedāvājuma vienības cenas attiecīgajām Precēm;
8.3.3. Līguma termiņa pagarinājumu, Pasūtītājs ir tiesīgs pagarināt Līguma termiņu šī punkta kārtībā ne ilgāk kā vēl par 3 mēnešiem;
8.3.4. uz cita veida Līguma grozījumiem, ja iepirkuma Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt un tie nemaina Līguma vispārējo raksturu vai priekšmetu/mērķi.
8.3.5. Preču nomaiņu, Piegādātājs ir tiesīgs veikt Piedāvājumā minēto Preču nomaiņu, pret analogām precēm, ja to kvalitāte nav sliktāka kā Pasūtītāja izvirzītās kvalitātes prasības Iepirkumā. Šāda nomaiņa ir iespējama tikai to saskaņojot ar Pasūtītāju un ja Piegādātājs spēj pierādīt, ka Prece, kuras nomaiņa tiek veikta, vairs netiek ražota vai nav pieejama tirgū, piemēram, iesniedzot Preces ražotāja apliecinājumu. Šajā gadījumā jaunā Prece nedrīkst būt dārgāka kā vecās Preces vienības cena. Šāda nomaiņa ir iespējama ne ātrāk, kā vismaz pēc 3 (trim) mēnešiem pēc Līguma noslēgšanas dienas.

9. LĪGUMA IZBEIGŠANAS KĀRTĪBA

9.1. Līgums var tikt izbeigts pirms termiņa Līgumā noteiktajos gadījumos, kā arī Pusēm rakstveidā vienojoties.
9.2. Pasūtītājam ir tiesības vienpusēji izbeigt līgumu, ja:
9.2.1. Piegādātājs piegādā tehniskajā piedāvājumā noteiktajam neatbilstošas un/vai bojātas Preces un konstatēti vismaz 2 (divi) gadījumi;
9.2.2. Piegādātājs atsakās nomainīt tehniskajā piedāvājumā noteiktajām neatbilstošas un/vai bojātas Preces;
9.2.3. Piegādātājs kavē preču piegādi ilgāk par 10 (desmit) darba dienām;
9.2.4. Līguma izpildes laikā noskaidrojas, ka Piegādātājs nevar nodrošināt Līguma saistību izpildi; 
9.2.5. Piegādātājs atsakās nomainīt tehniskajā piedāvājumā noteiktajam neatbilstošas un/vai bojātas Preces;
9.2.6. Piegādātāja līgumsods ir sasniedzis 10% (desmit procentus) no Līgumcenas;
9.2.7. Piegādātājs darbojas pretrunā ar Latvijas Republikas normatīvajiem aktiem;
9.2.8. Līguma izpildes laikā Piegādātājam tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāja darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Piegādātājas ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
9.2.9. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61. panta pirmo daļu;
9.2.10. Līgums nav noslēgts atbilstoši iepirkuma procedūras dokumentos paredzētajiem noteikumiem, vai ir mainīti būtiski iepirkuma procedūras dokumentos iekļautā iepirkuma līguma projekta noteikumi;
9.2.11. Līguma slēgšanas tiesību piešķiršanas brīdī Piegādātājs bija atbilstošs kādam no Publisko iepirkumu likuma 42. panta otrajā daļā minētajiem izslēgšanas iemesliem un bija izslēdzams no iepirkuma procedūras;
9.2.12. Līguma slēgšanas tiesībām Piegādātājam nevajadzēja tiks piešķirtām Līgumā par Eiropas Savienību, Līgumā par Eiropas Savienības darbību un Publisko iepirkumu likumā paredzēto pienākumu būtiska pārkāpuma dēļ, kuru Līguma par Eiropas Savienības darbību 258. pantā noteiktajā procedūrā konstatējusi Eiropas Savienības Tiesa.
9.3. Ja Līgumu izbeidz pirms termiņa Līguma 9.2.8. – 9.2.11. punktos minētajos gadījumos, Pasūtītājs samaksā par Piegādātāja faktiski veiktajām piegādēm. Pasūtītājs un Piegādātājs vienojas par samaksas apmēru un kārtību.
9.4. Piegādātājam ir tiesības vienpusēji izbeigt līgumu:
9.4.1. ja Pasūtītājs Līgumā noteiktajā termiņā nav veicis noteiktos maksājumus, un maksājuma kavējums pārsniedz 10 (desmit) dienas;
9.4.2. ja Pasūtītāja līgumsods ir sasniedzis 10% (desmit procentus) no Līguma 2.1. punktā minētās Līgumcenas.
9.5. Ja viena no Pusēm nepienācīgi pilda vai nepilda šī Līguma saistības, otra Puse ir tiesīga vienpusēji izbeigt Līgumu, 15 (piecpadsmit) dienas iepriekš par to rakstiski brīdinot otru Pusi. Šādā gadījumā nesedz Piegādātājam nekāda veida zaudējumus, kas tam radušies līguma laušanas rezultātā;
9.6. Pasūtītājam ir tiesības vienpusēji atkāpties no Līguma pirms termiņa, nosūtot Piegādātājam rakstisku paziņojumu Līgumā noteiktajā kārtībā, Publisko iepirkumu likuma 64.panta pirmajā daļā noteiktajos gadījumos.
9.7. Puse informē rakstveidā, 10 (desmit) dienas iepriekš, otru Pusi par turpmāko Preces piegāžu pārtraukšanu un Līguma vienpusēju izbeigšanu.
9.8. Līguma izbeigšana neatbrīvo Puses no jau pastāvošo saistību izpildes.

10. STRĪDU IZŠĶIRŠANA

10.1. Strīdus, kuri rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā. 

11. NEPĀRVARAMAS VARAS APSTĀKĻI

11.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst.
11.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
11.3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.
11.4. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņu un kārtību. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.

12. [bookmark: _Hlk521654996]KONFEDINCIALITĀTE UN PERSONAS DATI

12.1. Pusei ir tiesības apstrādāt no otras Puses iegūto informāciju, t.sk. ierobežotas pieejamības informāciju tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai.
12.2. Par ierobežotas pieejamības informāciju šī Līguma ietvaros uzskatāma tāda informācija, kas ir paredzēta ierobežotam personu lokam sakarā ar darba vai dienesta pienākumu veikšanu un kuras izpaušana vai nozaudēšana šīs informācijas rakstura un satura dēļ apgrūtina vai var apgrūtināt iestādes darbību, nodara vai var nodarīt kaitējumu personu likumiskajām interesēm.
12.3. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītu dokumentu saturu un citu informāciju, kas iegūta Līguma noteikumu izpildīšanas procesā, kā arī Pušu rīcībā esošo tehnisko, komerciālo un citu informāciju par otru Pusi un tā darbību. Puses ir atbildīgas par to, lai to amatpersonas, darbinieki un konsultanti, kuru rīcībā ir noteiktā informācija, neizpaustu to trešajām personām un ievērotu konfidencialitātes ievērošanas pienākumu. Pusēm ir tiesības izpaust ierobežotu informāciju trešajām personām tikai pēc otras Puses rakstveida piekrišanas saņemšanas, izņemot normatīvajos aktos noteiktos gadījumus un kārtību.
12.4. Pusēm ir tiesības apstrādāt no otras Puses iegūtos fizisko personu datus tikai Līgumā un/vai normatīvajos aktos noteiktajā apjomā ar mērķi nodrošināt Līgumā noteikto saistību izpildi, veicot apstrādi godīgi un saskaņā ar spēkā esošajiem tiesību aktiem, tajā skaitā ievērojot Eiropas Savienības un Latvijas Republikas normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai ievērot Fizisko personu datu apstrādes likumu un Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.5. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līguma izpildi saistītos fizisko personu datus, kas iegūta Līguma noteikumu izpildīšanas procesā. Fizisko personu dati, ko Līguma darbības laikā katra puse iegūst no otras puses, bez iepriekšējās saskaņošanas ar otru pusi var tikt izplatīta, atklāta, nodota tikai normatīvajos aktos paredzētajos gadījumos un kārtībā.
12.6. Puses nodrošina: 1) informācijas konfidencialitātes un datu aizsardzības prasību ievērošanu no savu darbinieku, pilnvaroto pārstāvju un citu saistīto personu puses, kurām dati ir vai var būt pieejami uz Līguma vai tiesiska pamata, 2) informācijas un personas datu aizsardzības prasību ievērošanu no ārpakalpojumu sniedzēju puses, kuriem ir iespējams piekļūt vai pastāv iespēja piekļūt datiem, 3) ka tam uzticētie personas dati netiks izmantoti savām vajadzībām vai citiem, no Līguma neizrietošiem mērķiem, vai citādi, kā vien saskaņā ar otras Puses norādījumiem, ja vien to darīt nepieprasa tiesību akti.
12.7. Puses apliecina un garantē, ka tiks īstenoti atbilstoši tehniskie un organizatoriskie pasākumi tādā veidā, ka Līguma ietvaros iegūtās informācijas aizsardzībā tiks ievērotas normatīvo aktu prasības un tiks nodrošināta datu subjekta tiesību aizsardzība, tādā mērā, kādā tie var tikt saprātīgi attiecināti uz Pusēm Līgumā noteikto uzdevumu izpildei.
12.8. Puses apliecina, ka gan līguma darbības laikā, gan pēc Līguma darbības izbeigšanās tās nodrošinās Līguma darbības laikā iegūtās informācijas konfidencialitāti un personas datu aizsardzību neatkarīgi no informācijas iegūšanas (rakstiski, mutiski vai elektroniski) un uzglabāšanas veida.
12.9. Puses apņemas nekavējoties informēt viena otru, ja tām kļūst zināms, ka kāda no personām, kurai saskaņā ar Līguma noteikumiem tika izpausta konfidenciāla vai personas datus saturoša informācija, ir pārkāpusi konfidencialitātes ievērošanas pienākumu. Puses piekrīt nodrošināt otrai Pusei visu nepieciešamo palīdzību saistībā ar jebkādiem Puses pasākumiem vai procedūrām, kuras tā var veikt vai ierosināt pret šādām personām saistībā ar šādu pārkāpumu.
12.10. Puses ir savstarpēji atbildīgas par šajā Līgumā paredzēto konfidencialitātes un datu aizsardzības prasību pārkāpšanas rezultātā radīto zaudējumu atlīdzināšanu. 

13. APAKŠUZŅĒMĒJI
(šajā sadaļā slīprakstā norādītie punkti (vai vārdi) ir iekļaujami tikai gadījumā, ja piedāvājumā sākotnēji ir norādīts apakšuzņēmējs)

13.1. [bookmark: _Hlk236644931]Apakšuzņēmējs ir Piegādātāja nolīgta persona vai savukārt tās nolīgta persona, kura sniedz Pakalpojumus Līguma izpildei.
13.2. Ne vēlāk kā uzsākot Līguma izpildi, Piegādātājam jāiesniedz iesaistīto Apakšuzņēmēju (ja tādus plānots iesaistīt) saraksts, kurā jānorāda Apakšuzņēmēja nosaukums, kontaktinformācija un to pārstāvēt tiesīgā persona, ciktāl minētā informācija ir zināma. Sarakstā jānorāda arī Piegādātāja Apakšuzņēmēju apakšuzņēmēji. Piegādātājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts Līguma izpildē.
13.3. Līguma izpildes laikā Piegādātāja Iepirkuma piedāvājumā norādītā apakšuzņēmēja nomaiņa un jauna apakšuzņēmēja piesaiste notiek saskaņā ar Publisko iepirkumu likuma 62. pantu, tikai ar Pasūtītāja piekrišanu. 
13.4. Pasūtītājs ir tiesīgs prasīt apakšuzņēmēja viedokli par nomaiņas iemesliem. 
13.5. Pasūtītājs nepiekrīt Iepirkuma piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
13.5.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
13.5.2. tiek nomainīts apakšuzņēmējs, uz kura iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Piegādātājs atsaucies, apliecinot savu atbilstību Iepirkuma nolikumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (atbilstoši Iepirkuma dokumentācijā norādītajam);
13.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
13.5.4. apakšuzņēmēja maiņas rezultātā tiktu izdarīti tādi grozījumi Piegādātāja Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. 
13.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Piegādātāja Piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad Izpildītāja lūgums par apakšuzņēmēja nomaiņu iesniegts Pasūtītājam.
13.8. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no Piegādātāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

14. CITI NOTEIKUMI

14.1. Jautājumos, kuri nav atrunāti šajā Līgumā, Puses vadās no Latvijas Republikas spēkā esošajiem normatīvajiem aktiem.
14.2. Līgums ietver pušu pilnīgu vienošanos, puses ir iepazinušās ar tā saturu un piekrīt visiem tā punktiem, un apliecina to, parakstot šo Līgumu.
14.3. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
14.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
14.5. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki, vadītāji, kontaktpersonas vai kādi Līgumā minētie Pušu rekvizīti, telefona, e-pasta adreses, adreses u.c., tad tā nekavējoties, bet ne vēlāk kā 3 (trīs) darba dienu laikā, rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
14.6. Līgumam tiek pievienoti un tā neatņemamas sastāvdaļas ir šādi pielikumi:
14.6.1. 1.pielikums – Tehniskā specifikācija/ Tehniskais – finanšu piedāvājums uz __ (__) lapas/ām;
14.6.2. …
14.7. Līgums ar tā pielikumiem sagatavots latviešu valodā uz __ (____) lapas/ām elektroniskā dokumenta veidā un parakstīts elektroniski ar drošu elektronisko parakstu, kas satur laika zīmogu./ Līgums ar tā pielikumiem sagatavots 3 (trijos) identiskos eksemplāros uz __ (____) lapas/ām ar vienādu juridisko spēku, pa vienam eksemplāram Pusēm un viens eksemplārs Rēzeknes valstspilsētas pašvaldības Centrālās administrācijas Iepirkumu nodaļai. 
14.8. Puses ar saviem parakstiem apliecina, ka viņām ir saprotams Līguma saturs, nozīme un sekas.

15. PUŠU REKVIZĪTI

              Līgums parakstīts:				      Līgums parakstīts:
             202_. gada __. ___________ (vieta)		      202_. gada __. ___________ (vieta)


2

3

2

